Compostaggio Domestego

O Compostaggio Domestegô o l'è l'insemme di metodi döviæ pe ottegnï grasciüa (compost) dä rümenta prodotta in casa.

 Descriçion 
 Vantaggi do compostaggio domestego 
I vantaggi son a livello collettivo economico e ambientale, perchè se prodüxe meno rümenta risparmiando in sce o trasporto e in sce o smaltimento, ma anche a livello familiare e individuale perchè se risparmia in sce l'acquisto de terrisso e fertilizzanti.

 Materiali adatti ao compostaggio 
Pe a produsion de compost va ben i materiali organiçi comme i avansi de cuxinna (scarti de verdüa, scorse de früta, rezügge, bratta de caffè), o pappë (anche  de giornale, da quande i quotidien non son ciü stampæ con inciostro a base de ciongio: no pappë patinou), scioî passe, erba, föggie secche, poasse.

In sostansa tutti i materiali organiçi, oscia quelli contegninti Carbonio. Se presta poco e föggie de çerte ciante che rexisten ä degradasion (castagna, magnolia).

 L'oscigeno 
Perchè posse avvegnî a trasformasion de questi scarti in compost gh'è bezögno de l'oscigeno, essendo a mæxima trasformasion compia da i batteri e i funzi aerobi. Se manca l'oscigeno e trasformasioin avvegnen in mainea anaerobia con o svilüppo de cattivi odoî. Pe fä in moddo che l'oscigeno o l'arrive ben in ta sostansa che se sta trasformando in compost, l'è ben messciä a questa di materiali che permetten o ricangio dell'aia: legnetti o carton taggiæ a tocchettin, paggia, föggie secche. L'è ben anche che a sostansa a no segge troppo sciaccä e che ogni tanto a se rümesce. A massa de materiale a pö esse un semplice müggio, ma se pö anche döviä un contegnitô apposta (a compostea).

 Carbonio e azoto 
Oltre a l'oscigeno, atri dui elementi son importanti in to compostaggio.
Se tratta do carbonio e de l'azoto, che devan stä fra de lô in proporsion do 20-30/1.
O compost o l'ha bezögno de qualche meize pe esse pronto: doppo 4-6 meixi o l'è zà utilizzabile ma o l'è bello möio solo doppo 8-10 meixi.

 Âtri progètti  

Categorîa:Biologîa
Categorîa:Agricoltua